cyanic-selkie/wikianc huggingface dataset:
HMS Brecon (L76)
Palvelus
Alus siirrettiin elokuussa 58. hävittäjäviirikköön, jonka mukana se määrättiin Salernon maihinnousuun. Alus liittyi pohjoiseen hyökkäysosastoon (Task Force 85, TF85). Alus matkasi syyskuun alussa Bizertaan, jossa se määrättiin 3. syyskuuta suojaamaan saattuetta FSS2. Alus lähti 6. syyskuuta saattueen mukana Bizertasta. Alus erkani 9. syyskuuta saattueesta sen saavuttua määränpäähänsä, minkä jälkeen alus suojasi maihinnousua tykkitulella risteilijöiden HMS Mauritiuksen, Ugandan, HMS Orionin, HMS Auroran ja Yhdysvaltain laivaston USS Philadelphian, USS Boisen, monitori HMS Robertsin ja hävittäjien HMS Lookoutin, HMS Loyalin, HMS Tartarin, HMS Nubianin, HMS Quantockin ja HMS Eggesfordin kanssa. Hyökkäysvaiheen päätyttyä alus palasi saattueiden suojaksi, tukitehtäviin ja partiointiin. Alus kolaroi lievästi HMS Laforeyn kanssa.
1944
Tammikuussa 1944 alus määrättiin Anzion maihinnousun pohjoiseen hyökkäysosasto Peteriin. Alus oli 21. tammikuuta Napolissa, josta se lähti 23. tammikuuta Anzion sillanpäähän. Alus aloitti sillanpäähän saavuttuaan maihinnousun tukemisen ja partioinnin alueella. Maaliskuussa alus upotti Saksan laivaston sukellusveneen U-450:n Blankneyn, HMS Exmoorin ja Blencathran kanssa (40.18333°N, 12.45°W). Brecon siirrettiin huhtikuussa 18. hävittäjälaivueeseen suojaamaan saattueita Välimerellä.
Heinäkuussa alus määrättiin Yhdysvaltain laivaston alaisuuteen Etelä-Ranskan maihinnousuun suojaamaan saattueita. Se matkasi elokuussa Napoliin operaatiota varten, missä alus määrättiin suojaamaan saattuetta SM3. Alus saapui 20. elokuuta saattueen mukana sillanpäähän. Aluksen vapauduttua operaatiosta se palasi laivueeseensa.
Alus upotti 19. syyskuuta sukellusvene U-407:n Meloksen eteläpuolella HMS Terpischoren, HMS Troubridgen, HMS Zetlandin ja Puolan merivoimien ORP Garlandin kanssa (36.45°N, 24.55°W). Brecon tulitti 28. syyskuuta Pegadiota Scarpanton saarella HMS Liddesdalen ja Zetlandin kanssa. Lokakuussa alus kuului Egeanmerelle sijoitettuihin laivastovoimiin, minkä tehtävänä oli suojata Egeanmeren saarten ja Kreikan mannermaan takaisin valtausta akselivaltojen joukkojen vetäytyessä alueelta. Alus tuki alueen taistelutoimia, kunnes se määrättiin marraskuussa palaamaan kotimaahan valmistautumaan siirtoonsa Itäiseen laivastoon.
1945
Tammikuussa 1945 alus liittyi 1945 Sheernessissä 21. hävittäjälaivueeseen, jonka muodostivat HMS Bleasdale, HMS Cattistock, HMS Cottesmore, HMS Cowdray, HMS Croome, HMS Eggesford, HMS Fernie, HMS Haydon, HMS Holderness, HMS Mendip, HMS Middleton, HMS Pytchley ja Ranskan laivaston La Combattante. Laivueen tehtävänä oli suojata Kanaalin alueen saattueita.
Huhtikuussa alus määrättiin huollettavaksi, minkä vuoksi se aloitti matkan Maltalle. Alus siirrettiin Maltalla telakalle. Se palasi toukokuussa palvelukseen ja alus aloitti koeajojen päätyttyä paluumatkan kotimaahan, jossa miehistö sai loman ennen ulkomaan komennuksen alkamista. Alus lähti 10. kesäkuuta Colomboon, jossa se liittyisi 18. Hävittäjälaivueeseen. Aluksen saavuttua heinäkuussa määränpäähänsä se aloitti valmistautumisen Malesian maihinnousuun. Operaatiota siirrettiin Yhdysvaltain laivaston vaatimuksesta. Alus siirrettiin 29. elokuuta 29. Hävittäjälaivueeseen.
Alus suojasi 4. syyskuuta Colombosta saattueen JMG2, jonka mukana se liittyi sillanpäähän matkanneeseen saattueeseen JMA25. Alus täydennettiin 8. syyskuuta sen ollessa matkalla Singaporeen vastaanottamaan japanilaisen varuskunnan antautumisen. Se oli satamassa seuraavana päivänä varuskunnan antautuessa. Alus palasi 12. joulukuuta Portsmouthiin, jossa se poistettiin palveluksestaja se sijoitettiin reserviin. Brecon sijoitettiin 1956 poistolistalle. Aseistuksen ja muun sotamateriaalin poiston jälkeen aluksen runko myytiin elokuussa 1961 BISCOlle romutettavaksi. Alus saapui 12. syyskuuta 1962 hinattuna Faslaneen Shipbreaking Industriesille romutettavaksi.
FN 303
FN 303 on itselataava, ei-tappava mellakka-ase, jonka valmistaja on belgialainen FN Herstal. Sen tuotanto aloitettiin vuonna 2003. Suomessa ase tunnetaan myös nimellä ”paineilmatoiminen projektiililaukaisin”.
Muovirakenteisella paineilmakäyttöisellä aseella ammutaan värikuulaa muistuttavia ammuksia, joiden kantomatka on noin 70 metriä. Ne voivat maalin lisäksi sisältää myös paprikasumuttimissa käytettyä kapsaisiinia. Asetta käytetään tilanteissa, jossa etälamauttimen tai paprikasumutteen kantomatka ei riitä. Ammuksen on tarkoitus rikkoontua osuessaan kohteeseen, eikä sen pitäisi esimerkiksi lävistää ihoa. Mellakanhallinnan lisäksi FN 303:a voidaan käyttää myös villieläinten karkottamiseen.
Käyttö
FN 303 kuuluu poliisin tai armeijan varustukseen Belgiassa, Bulgariassa, Georgiassa, Libyassa, Luxemburgissa, Singaporessa, Suomessa, Turkissa ja Yhdysvalloissa.
Suomen poliisi otti FN 303:n käyttöön talvella 2014, jolloin se myös esiteltiin tiedotusvälineille. Mellakkapoliisin varustuksessa FN 303 oli ensimmäistä kertaa saman vuoden vapunaattona Tampereella.
Kritiikki
Vuonna 2004 sai Yhdysvalloissa surmansa 21-vuotias Victoria Snelgrove. Hän kuoli Boston Red Sox -baseballjoukkueen ottelun jälkeen syntyneessä välikohtauksessa, jonka hillitsemiseen poliisi käytti FN 303:a. Ampujana toiminut poliisi ilmoitti tähdänneensä pulloja heittelevään mellakoitsijaan, mutta osui kuitenkin täysin sivulliseen naiseen, joka sai ammuksen silmäänsä. Victoria Snelgrove kuoli vammoihinsa 12 tunnin kuluttua. Bostonin poliisi totesi tutkimuksissaan, että aseen osumatarkkuus heikkenee olennaisesti jo 300 ammutun laukauksen jälkeen. Tapauksen johdosta muun muassa Bostonin ja Seattlen poliisilaitokset luopuivat FN 303:sta. Bostonissa varastoidut aseet tuhottiin vuonna 2007, jolloin paikallinen poliisi myös ilmoitti niiden osoittautuneen huomattavasti luultua vaarallisemmiksi ja tehokkaammiksi. Yhdysvalloissa asetta käyttävät enää vain armeijan eri yksiköt sekä meri- ja rajavartiosto.
Oļegs Znaroks
Oļegs Znaroks (s. 2. tammikuuta 1963 Ust-Katav, Neuvostoliitto ) on venäläissyntyinen latvialainen jääkiekkovalmentaja ja entinen jääkiekkoilija. Hänellä on ollut myös Saksan kansalaisuus vuodesta 2001 lähtien. Znaroks valmensi SKA Pietaria. Hän on valmentanut myös Venäjän maajoukkuetta. Vuoden 2018 olympiakisojen jälkeen hän siirtyi sivuun maajoukkuetehtävistä. Znaroksin isä Valeri Znarok on entinen jalkapalloilija ja jalkapallovalmentaja.
Omalla peliurallaan hän edusti Riian Dynamon lisäksi muun muassa useita saksalaisseuroja. Vuonna 1991 Znaroks teki sopimuksen Porin Ässien kanssa, mutta se purettiin jo ennen kauden alkua hänen käytyään Ruotsissa pelatussa harjoitusottelussa linjatuomarin kimppuun. Znaroks on pelannut Latvian jääkiekkomaajoukkueessa ja edustanut myös Neuvostoliittoa junioritasolla. Minskin MM-kisoissa 2014 hän rikkoi toimitsijakieltoa olemalla yhteydessä apuvalmentajaan radiopuhelimen välityksellä. Znaroks valmensi OAR:n olympiaurheilijoiden joukkuetta Venäjältä, joka voitti miesten jääkiekon olympiakultaa Pyeongchangin talvikisoissa 2018.
Operaatio Grouse
Operaatio Grouse (pyy) oli liittoutuneiden sabotaasioperaatio natsi-Saksan ydinohjelman tuhoamiseksi Norjan Telemarkissa sijaitsevan Møsvatnjärven lähellä.
Ensimmäisessä operaatiossa 19. lokakuuta 1942 neljä brittiläistä Special Operations Executive -erikoisjoukkojen laskuvarjomiestä hyppäsi lentokoneesta Norjan yläpuolella ja hiihti koko yön raskasvesitehtaalle. He olivat opetelleet salaisen kysymyksen, jota käyttämällä he saisivat yhteyden oikeisiin ihmisiin Norjan vastarintaliikkeessä. Kysymys kuului: ”Mitä näit tänä aamuna?” Oikea vastaus oli: ”Kolme vaaleanpunaista elefanttia.”
Toinen vaihe oli nimeltään operaatio Gunnerside.
Lähteet
Operation Freshman
Juuso Kevari
Juuso Kevari (s. 10. heinäkuuta 1992 Vaasa) on suomalainen jalkapalloilija, joka valmentaa Kakkosessa pelaavaa helsinkiläistä FC Kiffeniä. Pelipaikaltaan hän oli maalivahti.
Juniorivuosinaan Kevari edusti Vaasan Palloseuraa. Hän debytoi aikuisten tasolla Kakkosta FC Kiiston riveissä. Kaudeksi 2012 hän palasi takaisin kasvattajaseuransa VPS:n riveihin. Kaudella 2012 Kevari teki liigadebyyttinsä Turun Palloseuraa vastaan ja pelasi kaudella neljä Veikkausliigaottelua.
Kaudeksi 2013 Kevari siirtyi FC YPA:n riveihin ja pelasi kauden kaikki ottelut.
Kevari on niin ikään VPS:ssa pelanneen Harri Kevarin poika.
Kuolemantähti
thumb|Ensimmäinen Kuolemantähti Kuolemantähti on kuvitteellinen ase, jättiläismäinen pienen kuun kokoinen avaruusasema elokuvaohjaaja George Lucasin luomassa Tähtien sota -elokuvasarjassa. Kuolemantähti esiintyy joissakin suomennoksissa myös nimellä Kuolontähti.
Alkuperäinen Kuolemantähti
Ensimmäisen Kuolemantähden, tunnettu myös nimellä DS-1 -alusta sekä projektinimellä Tähtipöly , alkuperäiset piirustukset olivat geonosislaisten vastuulla, kunnes projekti siirrettiin Orson Krennicin ja Galen Erson vastuulle. Taisteluaseman rakentaminen kesti toistakymmentä vuotta.
Kuolemantähti oli pienen kuun kokoinen ja kykeni superlaserinsa avulla tuhoamaan kokonaisia planeettoja. Kuolemantähden läpimitta oli. Sen pinnalla oli kymmeniä tuhansia tykkitorneja ja se kuljetti miljoonia keisarillisia upseereja ja sotilaita. Taisteluaseman voimanlähteenä toimi massiivinen hypermateriareaktori.
Kapinallinen Jyn Erso varasti Kuolemantähden pohjapiirrokset Imperiumin tukikohdasta Scarif-planeetalta ja välitti ne ennen kuolemaansa prinsessa Leialle. Leia kuitenkin joutui Darth Vaderin vangiksi ja vietiin Kuolemantähdelle. Suurmoffi Tarkin uhkasi tuhota Leian kotiplaneetan Alderaanin, jos hän ei kertoisi kapinallisten päämajan sijaintia. Leia kertoi sen olevan Dantooinessa, mutta Tarkin kuitenkin määräsi Alderaanin tuhottavaksi. Kuolemantähden superlaseri räjäytti Alderaanin olemattomiin. Miljardeja viattomia kuoli Alderaanin tuhoutuessa.
Alkuperäisessä Tähtien sota -elokuvassa valmistaudutaan Kuolemantähden tuhoamiseen. Yavinin taistelussa Luke Skywalker laukaisi lämmönpoistokuiluun protonitorpedot, jotka aiheuttivat Kuolemantähden tuhoon johtaneen ketjureaktion. Kuolemantähti räjähti ja suurmoffi Tarkin, monet Imperiumin nerokkaimmista upseereista ja muut taisteluasemalla olleet saivat surmansa. Tarkalleen ottaen Kuolemantähdellä kuoli yli miljoona ihmistä. Vain kaksi keisarillista selvisi taistelusta, TIE-hävittäjän pilotti, joka laskeutui jollekin Yavinin kuulle korjaamaan taistelussa vahingoittunutta alustaan, ja jäi kapinallisten vangiksi seuraavana päivänä ja Darth Vader, joka otti osaa taisteluun omalla hyperajolla varustetulla TIE-hävittäjällä ja siten pääsi pakoon.
Toinen Kuolemantähti
thumb|Toinen Kuolemantähti ei ikinä valmistunut kokonaan Toinen Kuolemantähti, tunnettu myös nimellä DS-2, rakennettiin Endorin metsäkuun kiertoradalla. Keskeneräisen Kuolemantähden läpimitta oli. Sitä suojasi Endorin metsäkuussa tuotettu läpäisemätön energiakilpi. Ensimmäisen Kuolemantähden superlaserin latautumiseen meni 24 tuntia, mutta Toisen Kuolemantähden superlaser kykeni latautumaan kolmessa minuutissa. Superlaserin tarkkuutta oli myös parannettu, kun Ensimmäisen Kuolemantähden laser pystyi tähtäämään vain suuriin, vähintään kuun kokoisiin kohteisiin, Toisen Kuolemantähden laser pystyi ampumaan myös risteilijöitä.
Keisari Palpatine lähetti Darth Vaderin taisteluasemalle, koska hän ei ollut tyytyväinen moffi Jerjerrodin johtamien työmiesten rakennusnopeuteen. Muutamia päiviä myöhemmin myös Palpatine saapui Kuolemantähdelle. Hän asettui Kuolemantähden huipulla sijaitsevaan korkeaan torniin, joka muutettiin hänen valtaistuinsalikseen. Palpatine oli välittänyt kapinallisille tiedot Kuolemantähden sijainnista ja puolustusjärjestelmistä. Kapinalliset lähettivät kommandoryhmän tuhoamaan suojakilpigeneraattorin, mutta keisarilliset sotilaat vangitsivat heidät. Kapinallislaivasto saapui tuhoamaan Kuolemantähden, mutta joutui Imperiumin laivaston piirittämäksi. Endorissa ewokit auttoivat kapinallisia taistelussa keisarillisia sotilaita ja sotakoneita vastaan. Endorin taistelu alkoi.
Palpatine käski moffi Jerjerrodin käyttää superlaseria kapinallisia vastaan. Toinen Kuolemantähti tuhosi monia kapinallisten sota-aluksia superlaserillaan. Endorin pinnalla kapinallisten iskujoukko onnistui tuhoamaan suojakilpigeneraattorin, joka suojasi taisteluasemaa, ja kapinallisten tähtihävittäjät pääsivät lentämään sisään Kuolemantähden rakenteisiin. Siellä Wedge Antilles tuhosi X-siipisellään superlaserin voimanlähteen ja hetkeä myöhemmin Lando Calrissian tuhosi aseman pääreaktorin Millenium Falconin aseilla. Tämä johti koko aseman tuhoon. Taistelu aloitti Imperiumin luhistumisen.
Tähdentappajatukikohta
thumb|Planeetta Ilum muutettuna Tähdentappajatukikohdaksi. Tähdentappajatukikohta on 30 vuotta Endorin taistelun jälkeen Ensimmäisen ritarikunnan rakentama uusi aurinkokuntia tuhoava superase. Se rakennettiin galaksin tuntemattomille lohkoille lumiplaneetta Ilumille, joka oli runsaasti täynnä kyberkristalleja, joita jedeillä oli tapana käydä hakemassa omiin valosapeleihinsa. Ilum on läpimitaltaan 660 kilometriä ja superase rakennettiin suureen planeetanlevyiseen kuiluun, jonka Imperiumi oli louhinut sinne kerätessään kyberkristalleja voimanlähteiksi molempiin Kuolemantähtiin. Toisin kuin Kuolemantähdet, Tähdentappajatukikohdan superase sai kyberkristallien lisäksi voimaa myös kosmisesta pimeästä energiasta sekä imemällä sisäänsä tähtiä. Tähden imeminen vie aikansa, mutta siitä saadulla voimalla superase pystyy tuhoamaan useamman planeetan kerralla.
Kenaali Armitage Huxin pitämän puheen jälkeen ase tuhoaa samanaikaisesti viisi Hosnianin aurinkokunnan planeettaa, mukaan lukien Hosnian Primen, jossa toimi Uuden tasavallan senaatti. Voimalle herkäksi paljastunut romunkerääjä Rey joutui Kylo Renin vangiksi ja häntä kuulusteltiin siellä. Samaan aikaan tukikohta valmistautui lataamaan oman aurinkokuntansa tähden Vastarinnan tukikohtana toimivan planeetan, D’Qarin, tuhoamista varten. Kun Han Solo, Chewbacca ja Finn lähtivät pelastamaan Reytä, he joutuivat poistumaan hyperavaruudesta vasta, kun alus oli mennyt Tähdentappajatukikohdan suojakilven läpi, koska normaalilla nopeudella kilven läpäiseminen ei olisi ollut mahdollista. Kun Rey oli pelastettu ja tukikohdan kilvet sammutettu, Poe Dameron johti X-siipihävittäjien hyökkästä superaseen tuhoamiseksi. Vastarinnan paetessa superaseen tuhoutuminen tuhoaa koko planeetan, mutta sen sisään ladattu ja esiin purkautuva energia muuttaa sen tähdeksi.
Viimeisen ritarikunnan laivasto
Vuosi Craitin taistelun jälkeen, Kylo Ren sai tietää keisari Palpatinen yhä elävän planeetta Exegolilla ja että Palpatine oli rakentanut yli tuhat Xyston-luokan tähtihävittäjää. Jokaisessa näistä tähtihävittäjistä oli aksiaalisuperlaseria käyttävä tykki, jollaisella pystyi tuhoamaan yhden planeetan kerrallaan. Yksi niistä, Derriphan, lähetettiin tuhoamaan lumiplaneetta Kijimi, koska sen asukkaat olivat auttaneet Vastarintaa. Exegolin ilmakehän läpi oli vaikea navigoida, joten Ensimmäisen ritarikunnan laivaston ja Palpatinen rakentaman laivaston yhdistymisestä syntynyt Viimeinen ritarikunta tarvitsi navigaatiotornista lähetettävää signaalia päästäkseen pois planeetalta. Aluksi Vastarinnan laivasto hyökkäsi yksin laivaston kimppuun tuhotakseen navigaatiotornin. Mutta liittokenraali Enric Pryden käskemänä signaali siirrettiin Pryden omalle Resurgent-luokan tähtihävittäjälle, Steadfastille, ja lisäksi Vastarinnan laivasto oli jo valmiiksi alakynnessä. Mutta sitten Finn ja Jannah räjäyttivät Steadfastin komentosillan, ja Lando Calrissianin ja Chewbaccan apuun pyytämät vapaat kansat ja Vastarinnan liittolaiset eri puolilta galaksia saapuivat avuksi ja tuhosivat loput Exegolilla olevat tähtihävittäjät.
Legends
Tähtien sodan epävirallisen Legends -jatkumon oheiskirjallisuudessa on esiintynyt myös lisää Kuolemantähtiä ja muita superaseita.
Tarkin halusi kokeilla Kuolemantähden rakentamista ja Kidan laitoksena tunnetussa tutkimuskeskuksessa hänen tiedemiehensä kehittävät Kuolemantähden prototyypin. Kuolemantähden prototyyppi koostui pelkästä kehikosta ja superlaserista. Taisteluasema tuhoutui 11 vuotta Yavinin taistelusta, kun se putosi mustaan aukkoon.
Rikollispäällikkö Durga the Hutt halusi oman versionsa Kuolemantähdestä. Bevel Lemelisk suunnitteli hänelle Kuolemantähden, jolle hän antoi nimen Tuhonmiekka. Tuhonmiekassa oli ainoastaan superlaser, komentosilta ja moottorit. Durgan apurit kuitenkin rakensivat Tuhonmiekan huonosti ja lopulta taisteluasema tuhoutui Hothin asteroidikentässä ainoan laukauksensa seurauksena.
Kansalaisaloite
Tammikuussa 2013 Yhdysvaltain Valkoinen talo vastaanotti 34 435 nimeä keränneen kansalasaloitteen jossa vaadittiin oikean kuolemantähden rakentamisen aloittamista vuonna 2016. Aloite hylättiin.
HMS Moy (1904)
HMS Moy oli Britannian kuninkaallisen laivaston River-luokan torpedovenehävittäjä.
Valmistus
Alus tilattiin osana vuosien 1903-1904 laivasto-ohjelmaa Cammell Lairdilta Birkenheadistä, missä köli laskettiin 22. maaliskuuta 1904. Alus laskettiin vesille 10. marraskuuta ja valmistui kesäkuussa 1905.
Palvelus
Alus myytiin 27. toukokuuta 1919 romutettavaksi.
HMS Dragon (1798)
HMS Dragon oli Britannian kuninkaallisen laivaston vuonna 1798 vesillelaskettu 74-tykkinen kolmannen luokan linjalaiva.
Valmistus
Sir William Rulen suunnittelema alus tilattiin 30. huhtikuuta 1795 John & William Wells and Companyltä Rotherhithestä, missä köli laskettiin elokuussa. Alus laskettiin vesille 2. huhtikuuta 1798 ja valmistui 11. toukokuuta mennessä Deptfordissa. Aluksen valmistuskustannukset olivat 36 181 puntaa ja varustamiskustannukset 17 329 puntaa.
Aluksen aseistuksena oli 28 kappaletta tykkejä kummallakin tykkikannella, joista alemmalla oli 32-naulaisia ja ylemmällä 18-naulaisia. Lisäksi aluksen puolikannella oli neljätoista ja etukannella neljä 9 naulan tykkiä.
Palvelus
Alus otettiin palvelukseen kesäkuussa 1798 päällikkönään George Campbell. Alus lähti 1. kesäkuuta 1799 Välimerelle Sir Charles Cottonin laivasto-osaston mukana. Helmikuussa 1801 alus kuului Sir John Warrenin osastoon, joka valvoi Cadizin saartoa.
Huhtikuussa 1803 alus lähti Gibraltarilta Britteinsaarille yhdessä HMS Alligatorin ja varastolaiva Prevoyanten kanssa. Matkalla osasto havaitsi Cape St. Vincentin edustalla kaksi Ranskan laivaston linjalaivaa, jotka kuitenkin väistivät taistelua.
Alus poistettiin palveluksesta elokuussa 1814 Plymouthissa, mistä se siirrettiin 1817 Portsmouthiin palaten kuitenkin myöhemmin Plymouthiin. Muutettiin Plymouthissa elo-syyskuussa 1824 sairaala-alukseksia, missä tehtävässä se oli Milfordissa vuoteen 1829. Vuodesta 1829 alkaen se oli vastaanottoaluksensa ja merijalkaväen kasarmina Portlandissa, kunnes se ajettiin maihin ja muutettiin Pembroken merijalkaväenkasarmiksi 1842, jolloin sen mastot katkaistiin ja alus nimettiin uudelleen HMS Fameksi 15. heinäkuuta. Alus romutettiin 23. elokuuta 1850 Pembrokessa.
Helsingin Kullervo
Historia
Kullervo perustettiin helmikuussa 1919, kun sisällissodan jälkeen entiset punakaartilaiset joutuivat eroamaan Hermannin Kiistasta. Seura liittyi samoihin aikoihin perustettuun Suomen Työväen Urheiluliittoon (TUL).
Yleisurheilussa Kullervo oli aktiivinen ja menestyksekäs vuosina 1919-1953. Seuran urheilijat voittivat 131 TUL:n mestaruutta. Yleisurheilutoiminta loppui 1953, kun Kullervon toimijat riitautuivat liiton johdon kanssa ja päättivät lopettaa koko lajin seurassa.
Kullervo voitti myös TUL:n mestaruuden pesäpallossa 1930, 1931 ja 1933 sekä jääpallossa 1926, 1931 ja 1933.
Yoro
Yoro on maalaiskunta ja sen keskuskylä Moptin alueen Koron piirissä Malissa. Se sijaitsee Gondo-Sénon tasangolla 135 kilometriä Korosta koilliseen. Kunnassa on 16 200 asukasta (vuonna 2009).
Yoron kunta rajoittuu luoteessa Koron piirin Dinangouroun ja koillisessa Douentzan piirin Mondoron kuntiin sekä etelässä Burkina Fasoon. Seutu kuuluu Sahelin vyöhykkeeseen. Kunnan alueella on metsiä, kaksi ajoittain täytyvää jokea ja useita väliaikaisia järviä.
Kuntaan kuuluu yhdeksän kylää ja 14 pikkukylää. Asukkaat ovat dogoneja, moseja, fulbeja ja tuaregeja.
Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat hirssi, durra, riisi, fonio, maapähkinä, lehmänpapu, seesami ja teehibiskus. Kotieläimiä ovat naudat, vuohet, lampaat, aasit, kamelit, hevoset ja siipikarja. Yorossa ja Gangafanissa pidetään viikoittaiset markkinat.
Yorosta on kuivana aikana tieyhteys Koroon. Palveluihin kuuluvat kolme alakoulua, yläkoulu ja terveysasema.
Kroatian saaret
Kroatian saaret muodostavat Välimerellä toiseksi suurimman saariston Kreikan saariston jälkeen. Sen merisaaret sijaitsevat Adrianmeressä, joita on 1 246 saarta ja joiden yhteispinta-alaksi saadaan 3 259 neliökilometriä (5,8 % Kroatian maa-alasta). Vain 48 saarella, jolla ei ole kiinteää tieyhteyttä mantereelle, on asutusta. Näillä saarilla asuu 124 955 asukasta eli 2,9 prosenttia Kroatian 4,3-miljoonaisesta asukasmäärästä. Kymmenellä väkirikkaimmalla saarella asuu 82 prosenttia maan saaristolaisista. Saaret ovat pieniä, ja kymmenen suurimman saaren yhteispinta-ala kattaa kolme neljäsosan saariston kokonaispinta-alasta. Saaristolaisten pääelinkeinona on ollut kalastus, mutta nykyään se on lähinnä turismi.
Indoiranilaiset kulttuurit
thumb|325px|[[Sintashta-Petrovka kulttuuri kartalla (punainen),Tämä kulttuuri laajeni Andronovin kulttuuriksi 2. vuosituhannella eaa. peittäen BMAC-kulttuurin etelässä. Purppuranvärisellä merkitty ensimmäisten vaunujen alue.]]
Indoiranilaiset kulttuurit olivat niin kutsuttujen arjalaisten luomia kulttuureja. Niiden alue ulottui kauas Kaspianmerestä itään. Indoiranilainen perinne syntyi noin 2000 eaa. kieliryhmän alkaessa hajota.
Indoiranilaiset olivat indoarjalaisia, iranilaisia, dardisia ja nuristanilaisia. Indoiranilaiset saapuivat arjalaisina Intiaan. Indoarjalaisten kulttuurin epäillään laajenneen kahdessa aallossa, noin 1500 eaa. mm Intiaan ja noin 800 eaa. Iraniin. Jotkut ovat väittäneet indoiranilaisten levittäytyneen Indus-joen laaksosta Intiasta, mutta tätä teoriaa ei yleensä kannateta.
Indoiranilaisiin liittyviä tai rajoittuvia kulttuureja
thumb|left|300px|Indoiranilaiseen perinteeseen liittyviä kulttuureja
Keski-Aasia Intia Iran
Yleisluistelun Suomen-mestaruuskilpailut 1912
Suomen luistelumestaruudesta 1912 kilpailtiin Pohjoissatamassa 24.-25. helmikuuta. Kilpailuun osallistui kaikkiaan 17 luistelijaa. Väinö Wickström voitti mestaruuden voitettuaan kaikki matkat. Ensiksi lauantaina luisteltiin 5 000 metriä ja sunnuntaina ensiksi 500 ja lopuksi 1 500 metriä. Ruotsissa ja Norjassa menestyksellä kilpaillut Gunnar Strömstén ei osallistunut SM-kilpailuun.
Miesten yleismestaruus
<br style="clear:both;"/>
Abd ar-Rahman I
Tarinat kertovat, että Abd ar-Rahmanin onnistui vuonna 750 paeta abbasidien vainoa. Viimeiset umaijadit houkuteltiin esiin piiloistaan katteettomilla lupauksilla 754, jonka jälkeen heidät otettiin kiinni ja piestiin hengiltä. Kerrotaan, että Abd ar-Rahman pelastautui kuitenkin uimalla Eufratin yli ja pakenemalla Pohjois-Afrikkaan, mistä hän siirtyi Espanjaan. Tarinat paosta ovat kuitenkin myöhemmin kirjattua legendaa, jolla osaltaan tuettiin umaijadivaltaa Espanjassa. Koko pitkä tarina voi olla myös fiktiota.
Espanjassa Abd ar-Rahman käytti taitavasti hyväkseen pienten muslimivaltioiden välisiä jännitteitä, vaati itsensä tunnustamista Cordoban hallitsijaksi isoisänsä kalifi Hishamin perijänä sekä tarjosi muhkeita korvauksia vastineeksi avusta. Lopulta hän hyökkäsi al-Andalusin kuvernöörin Yusufin kimppuun ja tämän voitettuaan vuonna 755 teki Còrdobasta pääkaupunkinsa. Yusuf tunnusti hänet Cordoban emiiriksi, mutta Abd ar-Rahman sai taistella lähes jatkuvasti eri kapinallisryhmiä vastaan. Vuonna 777 Kaarle Suuri marssi auttamaan Barcelonan kapinoivaa käskynhaltijaa Suleiman al Arabia, mutta sotaretki päättyi tuloksettomana. Keskiaikainen balladi Rolandin laulu kuvaa frankkien paluuta.
Hallitsijana Abd ar-Rahman oli energinen, julma ja toisinajattelijoita häikäilemättömästi vainonnut tyranni, joka kuoli lopulta omankin perheensä hylkäämänä ja pettämänä. Nuoruudessaan, ennen salaliittoja ja kapinoita, häntä kuvattiin hyväsydämiseksi ja hurskaaksi. Vuonna 785 Abd ar-Rahman aloitti Cordoban suuren moskeijan rakentamisen, missä aineksina käytettiin roomalaistemppeleiden ja kirkkojen jäänteitä.
Abd ar-Rahmania seurasi emiirinä hänen poikansa Hisham I (788–796).
François Bozizé
Elämäkerta
Bozizé syntyi Mouilassa, Gabonissa. Hän kuuluu Gbaya-kansaan. Hän lähti sotilasuralle ja kohosi prikaatikenraaliksi jo Jean-Bédel Bokassan aikana vuonna 1978. David Dackon syrjäytettyä Ranskan kommandojen tuella Bokassan 1979 hän nimitti Bozizén puolustusministeriksi. André Kolingban syrjäytettyä Dackon syyskuussa 1981 Bozizésta tuli viesti- ja kulttuuriministeri. Hän joutui kuitenkin maapakoon tuettuaan Patassén johtamaa vallankaappausyritystä maaliskuussa 1982.
Bozizé pidätettiin Cotonouissa Beninissä heinäkuussa 1989 ja hänet luovutettiin kotimaahansa, jossa häntä kidutettiin, mutta hänet vapautettiin joulukuussa 1991. Vuoden 1993 vaaleissa, joissa Bozizékin oli ehdokkaana, presidentiksi valittiin Ange-Félix Patassé. Patassén tukijana Bozizé auttoi tätä vuosien 1996 ja 1997 kapinoiden tukahduttamisessa ja kohosi asevoimien esikuntapäälliköksi.
28. toukokuuta 2001 Patasséa vastaan tehtiin vallankaappausyritys, jonka hän kukisti Libyan joukkojen ja maassa oleilevien Kongon vapautusliikkeen kapinallisten avulla. Tämän jälkeen Bozizén uskollisuutta alettiin epäillä ja hänet erotettiin asemistaan. Kun Bozizéa yritettiin pidättää syttyi kapina. Hallituksen joukot kukistivat kapinalliset Libyan joukkojen avulla, mutta Bozizé pääsi pakoon Tšadiin. Bozizén joukot jatkoivat vastarintaa ja uhkasivat vallata pääkaupungin lokakuussa 2002, minkä Patassé torjui kongolaisten tuella.
15. maaliskuuta 2003 Bozizén tukijat saivat haltuunsa pääkaupungin Banguin. Patassé oli tuolloin Nigerissa tapaamisessa, eikä voinut palata maahan Bozizén joukkojen hallittua lentokenttää. Hän pakeni ensin Kameruniin ja sitten Togoon.
Bozizé kumosi maan perustuslain voimassaolon, mutta uusi samankaltainen hyväksyttiin kansanäänestyksellä 5. joulukuuta 2004. Hän asettui myös ehdolle vuonna 2005 järjestettyihin presidentinvaaleihin, jotka voitti.
Bozizé on pitänyt presidentin aseman lisäksi hallussaan puolustusministerin virkaa. Hänen kerrotaan olevan syvästi uskonnollinen helluntailainen.
Alkuvuodesta 2010 oppositiopoliitikko Charles Massin vaimo on syyttänyt Bozizéa miehensä katoamisesta ja oletetusta surmaamisesta.
Maan itsenäisyyden 50-vuotispäivän kunniaksi Bozozé rehabilitoi entisen keisari Bokassan.
Kapinalliset hyökkäsivät 24. maaliskuuta 2013 maan pääkaupunkiin Banguihin ja valtasivat tärkeimmät hallintorakennukset ja presidentinpalatsin. Bozizé pakeni perheineen joen yli Kongon demokraattiseen tasavaltaan, josta hän jatkoi matkaa Kamerunin pääkaupunkiin Yaoundéen. Bozizé sai väliaikaisen turvapaikan Yaoundésta. Bozizé on pyytänyt Beninistä poliittista turvapaikkaa. Uudeksi presidentiksi nousi kapinallisjohtaja Michel Djotodia, ja maata alkoi hallita kapinallisten johtama sotilasjuntta.
Sosiaaliantropologia
Sosiaaliantropologia on tiede, joka tutkii ihmisyhteisöjen sosiaalista ja kulttuurista moninaisuutta. Sen lähtökohtana on ymmärrys maailman kulttuurisesta kirjosta ja inhimillisen kulttuurin rikkaudesta. Klassisessa antropologiassa on painotettu Euroopan ulkopuolisten kulttuurien tutkimusta, mutta vieraita kulttuureja tutkitaan nykyisin myös kansallisten rajojen sisäpuolella sekä erilaisilla elämänaloilla kuten terveyden tai koulutuksen parissa.
Sosiaaliantropologialle on ominaista osallistuvaan havainnointiin perustuva eli etnografinen tutkimusote, jossa tutkija jalkautuu tutkimiensa ihmisten pariin heitä ymmärtääkseen.
Sosiaaliantropologiaa pidetään usein kulttuuriantropologian alakäsitteenä. Sosiaaliantropologia ja kulttuuriantropologia ovat kuitenkin käsitteinä hyvin lähellä toisiaan, sillä kulttuurinen tieto ja ihmisen käyttäytyminen nivoutuvat kiinteästi yhteen. Niistä käytetäänkin usein yhteisnimitystä sosiaali- ja kulttuuriantropologia. Nimitysten erottaminen on perustunut oppihistoriallisiin perinteisiin. Suomen yliopistojen humanistisissa tiedekunnissa, kansatieteellisen ja folkloristisen opetuksen rinnalla, aineen nimenä on kulttuuriantropologia, ja yhteiskuntatieteellisissä tai valtiotieteellisissä tiedekunnissa, sosiologian alaisuudessa, samansisältöinen aine on nimeltään sosiaaliantropologia.
Anthems of Sorrow
Anthems of Sorrow on Diabolin kolmas studioalbumi, joka julkaistiin vuonna 2000 levymerkillä Full Moon Productions.
Matti Hautamäki
pienoiskuva|Matti Hautamäki [[Holmenkollenin hiihtofestivaalit|Holmenkollenin maailmancupin osakilpailussa vuonna 2006]]
Matti Antero Hautamäki (s. 14. heinäkuuta 1981 Oulu) on suomalainen uransa lopettanut mäkihyppääjä ja olympiamitalisti. Hautamäki edusti Puijon Hiihtoseuraa. Nykyisin hän toimii veturinkuljettajana.
Hautamäki voitti Val di Fiemmen MM-hiihdoissa 2003 joukkuekilpailussa maailmanmestaruuden ja suurmäessä hopeaa. Salt Lake Cityn olympialaisissa 2002 hän voitti hopeaa joukkuemäessä ja pronssia suurmäessä. Torinon talviolympialaisissa Hautamäki voitti hopeaa sekä normaalimäessä että joukkuekilpailussa. Hän piti hallussaan mäkihypyn Suomen ennätystä (235,5 m), jonka Janne Happonen rikkoi Vikersundin lentomäessä 13. helmikuuta 2011.
Hautamäki lopetti urheilu-uransa kauden 2012 jälkeen. Hänen viimeiseksi kilpailukseen maailmancupissa jäi Planicassa hypätty joukkuekilpailu.
Matti Hautamäen veli Jussi Hautamäki on myös uransa lopettanut mäkihyppääjä.
Viestijuoksun Suomen-mestaruuskilpailut 1967
Viestijuoksun Suomen-mestaruuskilpailut 1967 järjestettiin 15.–16. heinäkuuta Kouvolassa.
Kuroda
Kuroda voi tarkoittaa seuraavia:
Stemma
Stemma on soittimen, soitinryhmän, laulajan tai laulajien esittämä osuus moniäänisessä teoksessa. Stemmaksi voidaan kutsua myös nuottia, joka sisältää tällaisen osuuden.
Connecticut-luokka
Connecticut-luokka oli Yhdysvaltain laivaston kuuden 1900-luvun alussa valmistetun aluksen muodostama predreadnought taistelulaivaluokka.
Alukset
Alusten hankinta vahvistettiin 1. heinäkuuta 1902 annetulla lailla.
Ruskeakosken voimalaitos
Ruskeakosken voimalaitos sijaitsee Jänisjoessa Joensuussa entisen Kiihtelysvaaran kunnan alueella. Kosken rakennusoikeus oli alun perin Tohmajärven Tehdasosuusliikkeellä, jolta se siirtyi vuonna 1949 Oy Wärtsilä Ab:lle. Tämän rakennuttamana voimalaitos valmistui vuonna 1957 ja se toimitti alun perin sähköä Uuden Värtsilän rautasulatolle. Voimalaitos peruskorjattiin vuonna 1986 ja 1989. Oy Wärtsilä Ab:n seuraaja Oy Metra Ab myi voimalaitoksen yhdessä muiden Jänisjoen voimalaitosten (Saarion, Vihtakosken ja Vääräkosken) kanssa Pohjois-Karjalan Sähkö Oy:lle tammikuussa 1991. Voimalaitos on näistä neljästä Jänisjoen voimalaitoksesta suurin.
Lähteet
62.42697°N, 30.44164°W
Pierre Kirby
Pierre Kirby (k. 1990) oli englantilainen näyttelijä ja kamppailulajitaituri. Hän tuli tunnetuksi Godfrey Hon ohjaamista 1980-luvun ninjaelokuvista.
Elämä
Kirbyn elämästä elokuvauran ulkopuolella tiedetään vähän yksityiskohtia, mutta hänen tiedetään näyttelemisen lisäksi kuljettaneen huvijahteja ammatikseen Kaakkois-Aasiassa. Vuosina 1987–1988 hän ehti näytellä ainakin yhdeksässä elokuvassa, joista suurimman osan ohjasi hongkongilainen elokuvaohjaaja ja -käsikirjoittaja Godfrey Ho. Elokuvien tunnusmerkkinä pidetään niiden tekotapaa, jossa Kirbyn tähdittämiä uusia kohtauksia liitettiin johonkin jo valmiiseen, usein julkaisemattomaan elokuvaan.
Pierre Kirbyn kuolemasta on liikkunut aikojen saatossa paljon huhuja. Tällä hetkellä vallalla olevan teorian mukaan hän kuoli 1990-luvun taitteessa veneonnettomuudessa, kuljettaessaan huvijahtia Filippiineille ystäviensä kanssa.
HMS Ouse (1905)
HMS Ouse oli Britannian kuninkaallisen laivaston River-luokan torpedovenehävittäjä.
Palvelus
Alus myytiin 22. lokakuuta 1919 romutettavaksi.
Dinangourou
Dinangourou on maalaiskunta ja sen keskuskylä Moptin alueen Koron piirissä Malissa. Se sijaitsee Gondo-Sénon tasangolla 125 kilometriä Korosta koilliseen. Kunnassa on 35 900 asukasta (vuonna 2009).
Dinangouroun kunta rajoittuu lännessä Koron piirin Diounganin ja kaakossa Yoron sekä pohjoisessa Douentzan piirin Haïrén ja koillisessa Mondoron kuntiin ja etelässä Burkina Fasoon. Seutu kuuluu Sahelin vyöhykkeeseen. Eteläosissa on metsiä.
Kuntaan kuuluu 13 kylää. Asukkaat ovat dogoneja, fulbeja, moseja ja belloja. Vallitseva uskonto on islam.
Paikallisia elinkeinoja ovat maanviljely, karjanhoito ja käsityöammatit. Tärkeimmät viljelykasvit ovat hirssi, durra, fonio, maapähkinä, lehmänpapu, seesami ja teehibiskus. Kotieläimiä ovat naudat, lampaat, vuohet, kamelit, aasit, hevoset ja siipikarja.
Kunnan liikenneyhteydet ovat heikot. Palveluihin kuuluvat kahdeksan alakoulua, kaksi koulutus- ja kehittämiskeskusta (CED) sekä kaksi terveysasemaa.
Jukka Väkeväinen
Jukka Tuomas Väkeväinen (s. 12. syyskuuta 1978 Lappajärvi) on suomalainen kymmenottelija, joka kilpaili aikuisten maaottelutasolla vuosina 1999–2004. Hän edusti Lappajärven Veikkoja, ja häntä valmensivat Keijo Väkeväinen ja Jarkko Finni.
Väkeväinen voitti 9-ottelun 16-vuotiaiden Pohjoismaiden-mestaruuden 1994. Kymmenottelun Pohjoismaiden-mestaruuskilpailuissa hän sai pronssia 18-vuotiaiden sarjassa 1995 sekä hopeaa 20-vuotiaissa 1997 ja 22-vuotiaissa 1999 ja 2000. Aikuisten sarjassa hän voitti kymmenottelun maaottelukilpailun Tarttossa 2001. Münchenin EM-kilpailuissa 2002 hän sijoittui 14:nneksi.
Väkeväinen voitti kymmenottelun Suomen-mestaruuden 2002. SM-hopeaa hän sai 2003 sekä pronssia 2004 ja 2005. Sisäratojen SM-kilpailuissa hän saavutti pronssia seitsenottelussa 2001.
Lumiraja
thumb|350px|[[Cotopaxi (5,897 m) ylimmät rinteet ovat lumirajan yläpuolella, mikä on Andeilla noin 5 000 metriä merenpinnan yläpuolella.]] thumb|350px|Alaskassa [[Denalin ylimmät osat jäävät lumirajan yläpuolelle.]] Lumiraja on se korkeus, jonka yläpuolella on pysyvä lumipeite ja jäätiköitä maan yllä. Sen kohdalla lumen kertymä on yhtä suuri kun lumen sulaminen ja sublimoituminen. Lumirajan korkeus riippuu muun muassa lämpötilasta ja aurinkoisuudesta: varjonpuoleisilla rinteillä se voi olla kilometrin alempana kuin auringonpaisteisilla.
Ilmaston muuttuminen vaikuttaa lumirajan korkeuteen. Jääkaudella lumiraja aleni satoja metrejä, jopa kilometrin. Ilmaston lämpeneminen nostaa lumirajaa arviolta 150 m jokaista keskilämpötilan nousun astetta kohti.
Esimerkkejä lumirajan korkeudesta maapallon eri osissa:
Terrax
Terrax Kesyttäjä on Marvel-kustantamon sarjakuvissa esiintyvä superroisto. Hahmon ensiesiintyminen tapahtui Fantastic Four-lehden numerossa 211 (1979). Hahmon loivat Marv Wolfman, John Byrne ja Joe Sinnott. Koska Terrax on menneisyydessään toiminut Galactuksen apulaisena, hän joutuu usein taisteluihin Hopeasurffarin tai jonkun muun kosmisen olennon kanssa.
Terrax esiintyi Suomessa ensimmäisen kerran Ihmeneloset-lehden numerossa 1 (1984).
Historia
Terrax, syntyjään Tyros on kotoisin kaukaiselta planeetta Birjiltä, jossa hän hallitsi despoottina Lanlakin kaupunkia. Tyros hallitsi mutanttivoimillaan maahan liittyviä asioita ja hän väärinkäytti kykyjään törkeästi saavuttaakseen herruuden Lanlakilla. Tyros oli armoton ja julma tyranni, joka toi hänet maailman syöjä Galactuksen tietoisuuteen.
Voimistuttuaan Kosmisesta voimasta Tyros, joka nimettiin uudelleen Terrax Kesyttäjäksi, huomasi hallitsevansa kaikkea maahan ja kiveen liittyvää. Humaltuneena voimistaan Terrax iski herraansa vastaan, mutta Galactus nujersi apulaisensa helposti. Nöyrtynyt Terrax vannoi uskollisuuttaan Galactukselle.
Myöhemmin Terrax kuitenkin päätti tuhota entisen herransa ja nosti voimillaan koko Manhattanin saaren ilmaan ja kiristi sen avulla Ihmenelosia tappamaan heikentynyt Galactus. Galactus kuitenkin puuttui tapahtumiin ja tyhjensi Terraxin Kosmisesta Voimasta. Murtunut Terrax putosi keskelle New Yorkia ja vietiin maapallon sairaalaan.
Myöhemmin Latverian diktaattori Tohtori Doom löysi keinon, jolla käyttää Kosmista Voimaa. Hän kidnappasi Terraxin sairaalasta ja täytti tämän voimalla. Uudestisyntynyt Terrax hyökkäsi Ihmenelosten kimppuun, mutta Tohtori Doom ei ollut tyytyväinen.
Reed Richards ei ollut paikalla taistelemassa ja voitto Ihmenelosista ilman Richardsia oli Doomin mielestä hyödytön. Tohtori Doom pysäytti taistelun ja Terrax iski hänen kimppuunsa. Paikalle sattunut Hopeasurffari kuitenkin pelasti maapallon Terraxilta ja lopulta tämän oma voima poltti tämän pois.
Myöhemmin Terrax on enimmäkseen kahinoinut Uusien Soturien kanssa ja vaellellut yksin avaruudessa. Hän on toiminut yhteistyössä hullun titaanin Thanoksen kanssa taistelussa Tyrannia vastaan.
Tällä hetkellä Annihiluksen tuhotessa amerikkalaisessa Annihilation -minisarjassa koko universumia, on Terrax kaapattu tämän vangiksi.
Voimat ja varusteet
thumb|left|250px|Terraxin ensiesiintyminen Suomessa Ihmeneloset-lehden numerossa 1 (1984). Terraxilla on valtavat fyysiset voimat, jotka ovat Galactuksen manipuloinnin ansiota. Terrax kykenee nostamaan noin 75 tonnia ilman, että hän lisää voimatasoaan kosmisella energialla. Terraxin aikaisempi voimataso on tuntematon.
Ronnie Venema
Ronnie Venema (s. 16. lokakuuta 1974 Meppel, Alankomaat) on alankomaalainen entinen jalkapalloilija, pelipaikaltaan oikea laitapuolustaja. Hän pelasi uransa aikana 129 ottelua Eredivisiessä edustaen Heerenveeniä.
Noori
thumb|Noori esiintymässä Lahoressa 2007. Noori (urduksi نوری) on pakistanilainen rock-yhtye. Sen jäseniin kuuluvat veljekset Ali Noor (laulu ja kitara) ja Ali Hamza (laulu ja basso). Jos Junoon oli Pakistanin rockikoni 90-luvulla, Noori on uuden sukupolven rockikoni. Heidän musiikkinsa on uutta Etelä-Aasian musiikkia.
Kuntalippu
Kuntalippu on joukkoliikenteen tukijärjestelmä, jossa kunta tukee lippujen edullista hintaa julkisella tuella maksamalla liikennöitsijän tariffin ja kunnan tarjoaman edullisen lipun hintaeron. Kuntalippujärjestelmäksi nimitetään yleensä järjestelmää, joka ei ole täydellinen yhteistariffi, vaan kattaa vain osan lippulajeista, esimerkiksi vain kuukausi-, eläkeläis- ja opiskelijaliput.
Nikita Kamalov
Nikita Kamalov (s. 8. elokuuta 1995 Novokuznetsk) on venäläinen jääkiekkoilija, pelipaikaltaan puolustaja. Hän edustaa KHL-seura Amur Habarovskia. Kamalov laukoo vasemmalta. Hän on edustanut KHL-urallaan aikaisemmin Metallurg Novokuznetskia.
Kuntalippu
Kuntalippujärjestelmä on joukkoliikenteen perusjärjestämistapa muun muassa Oulussa, Jyväskylässä, Lahdessa ja Kuopiossa. Kuntalippujärjestelmä on käytössä myös Turun seutulinjoilla, joilla liikennöitsijät pitävät kertalipputulot, jolloin järjestelmä ei ole varsinainen yhteistariffi.
Kuntalippujärjestelmän etuna on se, että kunta ei joudu kantamaan kokonaan taloudellista vastuuta joukkoliikenteen järjestämisestä. Ongelma on puolestaan se, että kuntalippujärjestelmässä myös kannattavia linjoja tuetaan.
Nikita Kamalov
Ura
Kamalov debytoi KHL:ssä kaudella 2013–2014 Metallurg Novokuznetskin paidassa. Hän pelasi debyyttikaudellaan 14 ottelua tehoin 2+1=3. Kamalov paransi piste-ennätystään seuraavalla kaudella kerätessään 4 tehopistettä. Vuonna 2016 Kamalov siirtyi Amur Habarovskin riveihin. Hän on pelannut KHL-kausiensa aikana myös VHL:n Sokol Krasnojarskissa.
Noori
Historia
Yhtye julkaisi ensimmäisen albuminsa Suno Ke Main Hun Jawan vuonna 2003. Albumi oli erittäin menestyksekäs Pakistanissa. He julkaisivat toisen albuminsa Peeli Patti Aur Raja Jani Ki Gol Dunya syyskuussa 2005. Siihen liittyi Peeli Patti -kiertue Lahoressa, Islamabadissa ja Karachissa.
Monet laulut Noorin debyyttialbumilta Suno Ke Mein Hun Jawanilta ovat kehittäneet kultin ennen albumin julkaisua vuonna 2003 Internetiin vuotamisen takia. Esimerkiksi folktyylinen "Manwa Re" -kappale oli oikeastaan kirjoitettu pakistanilaiseen elokuvaan, josta se kuitenkin hylättiin.
Terrax
Voimat ja varusteet
Terraxin pääasiallinen voima onkin hänen kykynsä hallita Kosmista Voimaa. Terraxin keho on päällystetty joustavalla, mutta kivenkovalla kuorella, joka kestää äärimmäisiä lämpötiloja (viisikymmentä astetta absoluuttisesta nollapisteestä aina pienen auringon kehittämiin kuumuuksiin), painetta (sadan maan ilmakehän paineen, eli noin 10 000 kilopascalia) ja suuria iskuja (erään kerran Terrax putosi vapaapudotuksella Maan eksosfääristä). Terraxin keho saa energiansa kosmisesta voimasta, joten hänen ei tarvitse syödä tai hengittää.
Noori
Historia
Noorin toisen albumin Peeli Patti Aur Raja Jani Ki Gol Dunyan kappaleet käsittelevät erilaisia aiheita huumeiden käytön hyvistä ja huonoista puolista aina apatiaan, johon me kaikki olemme vajonneet yksilöinä ja yhteiskuntana. Toinen albumi sai aikaan sen, ettei yhtye ole vain yhden albumin ihme ja että myös Pakistanissa voidaan saada tehtyä hyvä rockalbumi live-rummuilla.
Vuonna 2005 Muhammad Ali Jafri, joka soitti bassoa Noorissa, jätti bändin ja perusti oman yrityksensä. Vuonna 2006 yhtyeen ruympali John Louis Pinto (aka 'Gumby') jätti yhtyeen, sillä hänellä oli muita musiikillisia sivuprojekteja eikä hänellä enää riittänyt aikaa Noorille. Nyt Noorissa on siis jäljellä on enää veljekset Ali Noor ja Ali Hamza.
Terrax
Voimat ja varusteet
On selvää, että Terraxilla on jo syntyjään ollut mutanttivoima, jonka avulla hän on voinut psionisesti manipuloida kiven ja maan molekyylejä. Galactuksen käsittely vahvisti tätä voimaa ainakin satakertaiseksi.
Terrax kykenee voimiensa avulla liikuttamaan läpimitaltaan 1600 kilometriä olevia planeettoja. Voimillaan Terrax on myös saanut satojen kilometrien pituiset asteroidit liikkumaan miltei 2000 km/h. Terrax on osoittanut kykenevänsä muuttamaan tuhansien kilometrien päässä lentävien meteroien suuntaa ajatuksensa voimalla.
Pitkä välimatka kuitenkin vaikeuttaa hallintaa olennaisesti. Seistessään planeetan pinnalla Terrax kykenee muokkaamaan mannerlaattoja niin, että syntyy voimakkaita maanjäristyksiä tai railoja, jotka ovat satoja metrejä leveydeltään.
Käyttäen voimiaan niiden äärirajoilla Terrax irrotti voimillaan koko Manhattanin saaren peruskalliosta ja nosti sen levitoimaan kilometrien korkeuteen maapallon pinnasta. Planeetoilla, joilla painovoima on Maan painovoimaa pienempi, Terrax kykenee nostamaan suurempiakin määriä.
Terrax, kuten kaikki Galactuksen apulaiset kykenee matkustamaan hyperavaruuden kautta nopeasti universumin eri kolkkiin. Normaaliuniversumia pitkin kulkiessaan Terrax saavuttaa noin 75% valonnopeudesta.
Terraxin pääasiallinen ase on hänen mahtava taistelukirveensä, jossa on itsessään jo useita eri ominaisuuksia. Kirveen avulla Terrax kykenee luomaan liki läpitunkemattomia voimakenttiä ja massiivisia voima-aaltoja. Nämä voima-aallot ovat repineet kahtia jopa Galactuksen aluksen.
Devils & Dust
Devils & Dust on amerikkalaisen laulaja-lauluntekijä Bruce Springsteenin 13. studioalbumi. Se julkaistiin 25. huhtikuuta 2005.
Kappaleet
Kaikki kappaleet tehnyt Bruce Springsteen.
Frants Henningsen
Frants Henningsenin maalaukset kuvaavat dramaattisia tapahtumia keskiluokkaisten kööpenhaminalaisten elämässä vaikeina aikoina. Hänet nimitettiin Tanskan kuninkaallisen taideakatemian professoriksi 1887, mutta nimitys herätti vastustusta koska Henningseniä pidettiin vanhan realistisen koulukunnan perinteen jatkajana.
Elämä ja ura
Frants Henningsen kävi Borgerdyd-koulun Christianshavnissa ja opiskeli sitten C. V. Nielsenin piirustuskoulussa ja kuninkaallisessa taideakatemiassa, josta valmistui 1875. Vuosina 1877–1878 hän opiskeli Pariisissa Léon Bonnat’n johdolla ja matkusti sieltä Espanjaan yhdessä Peder Severin Krøyerin, Frans Schwartzin ja Julius Langen kanssa.
Huolimatta opinnoistaan Bonnat’n johdolla Henningsen pitäytyi varsin perinteisessä ja huolellisessa maalaustavassa ja laajassa aihepiirissä, joka kattoi muotokuvat, laatukuvat, maisemat ja eläinaiheet. Hän oli myös nimekäs kuvittaja. Hänen maalaustaan En Begravelse (”Hautajaiset”, 1883) pidetään osoituksena espanjalaisen koulukunnan kuten Diego Velázquezin kaltaisesta värienkäytöstä. Henningsen tunsi tarvetta pikemminkin kohteidensa myötäelävään ymmärtämiseen kuin kaunistamiseen; tästä on esimerkkinä maalaus ''Forladt. Dog ej af Venner i Nøden'' (”Kaikkien hylkäämä, muttei hädässä olevien veljien”).
Courtney Stodden
thumb|Courtney Stodden [[Santa Anassa, Kaliforniassa huhtikuussa 2013.]] Courtney Alexis Stodden (s. 29. elokuuta 1994 Tacoma, Washington) on yhdysvaltalainen malli ja televisiopersoona. Vuonna 2011 16-vuotias Stodden aiheutti maailmanlaajuisen kohun mentyään naimisiin itseään 34 vuotta vanhemman näyttelijä Doug Hutchisonin kanssa.
Courtney Stodden syntyi Tacomassa, Washingtonissa Alex John Stoddenille ja Krista Kay Keller Stoddenille. Hän on nuorin kolmesta tyttärestä. Stodden on kuvaillut lapsuuttaan ”kauniiksi ja hauskaksi” ja sanonut olleensa ”erittäin pilalle hemmoteltu, hyvällä tavalla”. Hän on myös vegetaristi.
Stodden jätti omien sanojensa mukaan high schoolin kesken, koska häntä kiusattiin ulkonäkönsä takia. Hän suoritti opintonsa loppuun kotiopetuksessa ja aloitti sen jälkeen työt viihdealalla. Stodden osallistui Miss Teen Washington USA -kauneuskilpailuun ja teki ohessa mallintöitä. Stoddenin manageri on hänen äitinsä Krista Stodden.
Courtney Stodden ja Doug Hutchison puhuivat avioliitostaan avoimesti tositelevisiosarjassa Couples Therapy. Heitä haastateltiin myös useilla Yhdysvaltain uutiskanavilla. Stodden on esiintynyt Britannian Julkkis Big Brother-ohjelmassa sekä 50 Centin musiikkivideolla ”Don’t Worry About It”.
Avioliitto Doug Hutchisonin kanssa
Courtney Stodden tapasi Hutchisonin alun perin Internetissä hakiessaan elokuvakerhoon, jossa Hutchison toimi opettajana. Stoddenin tädin ystävä työskenteli Hollywoodissa, ja Stodden sai kontaktin Hutchisoniin hänen kauttaan. Hutchison ei tiennyt Stoddenin oikeaa ikää, ja he rakastuivat toisiinsa aloittaessaan nettisuhteen, joka kesti 4–6 kuukautta. Stoddenin äiti oli tietoinen tyttärensä suhteesta ja ikäerosta mieheen. Kun Hutchisonille selvisi Stoddenin oikea ikä, hän kertoi tämän äidille lopettavansa suhteen, jos Stoddenin vanhemmat paheksuvat sitä. He kuitenkin antoivat kristinuskoon kasvatetun tyttärensä tehdä oman päätöksensä.
Stodden meni naimisiin Doug Hutchisonin kanssa 20. toukokuuta 2011 Las Vegasissa. Hän oli Hutchisonin kolmas vaimo. Hutchison sai paljon negatiivista julkisuutta vihkiäisten jälkeen ja Stodden jotakuinkin pysyvän ”teinivaimon” tittelin. Marraskuussa 2013 parin ilmoitettiin eroavan kahden ja puolen vuoden avioliiton jälkeen, ja eropaperit allekirjoitettiin kuukauden sisällä. He kuitenkin jatkoivat asumista samassa asunnossa. Elokuussa 2014 Stodden ja Hutchison kihlautuivat uudelleen, oltuaan erossa vajaan vuoden.
Suomen Nimismiesyhdistys
Suomen Nimismiesyhdistys on perustettu vuonna 1921 Tampereella. Yhdistykseen kuuluu poliisipäälliköitä, apulaispoliisipäälliköitä, vouteja ja syyttäjiä. Sen jäsenmäärä on noin 150. Nimismiesyhditys on Suomen Lakimiesliiton ja Poliisi-, ulosotto-, syyttäjä- ja maistraattilakimiesten edunvalvontajärjestön jäsenyhdistys.